જેઈસીએ આજે દેશની તમામ યુનિવર્સિટીમાં બંધની અપીલ કરી છે. મહાત્મા ગાંધીના નિર્વાણ દિવસ ૩૦ જાન્યુઆરી દિલ્હી ચલોનો નારો પણ આપ્યો છે. આ વિદ્યાર્થીઓ માનવસંસાધન પ્રધાન સ્મૃતિ ઈરાનીને દૂર કરવાની અને લેબર પ્રધાન બંડારુ દત્તાત્રેય, વીસી અપ્પારાવ પોડિલે અને ભાજપ ધારાસભ્ય રામચંદ્ર રાવ સહિત અન્ય આરોપીઓની ધરપકડની માગણી કરી રહ્યા છે. આ વિરોધ પ્રદર્શનને આઈસીએસએસઆરના ચેરપર્સન સુખદેવ થોરાટ, માનવાધિકાર કાર્યકર્તા જી. હરગોપાલ, શિક્ષણવિદ અને દલિત ચિંતક કાંચા ઈલૈયા ઉપરાંત દલિત મહિલા લેખકો અને કાર્યકર્તાઓના એક સંગઠનનું સમર્થન પણ મળેલું છે.